kardosdrur/scandi-wiki huggingface dataset:
Arve Christian Linde Heiberg

Arve Christian Linde Heiberg (født 5. juli 1805 i Ringsted, død 22. juni 1891 i København) var en dansk præst og historiker.

Hans fader, Gabriel Heiberg, en norsk præstesøn, var klokker og kordegn. Efter at have nydt privatundervisning i hjemmet blev han 1818 sat i Roskilde Katedralskole, fra hvilken han 1823 dimitteredes; teologisk kandidat blev han 1829, men både før og efter sin embedsexamen var han lærer ved Københavnske skoler, det von Westenske Institut og Efterslægtselskabets Skole, ligesom han privat dimitterede flere unge mennesker til universitetet. I 1831 udnævntes han til ordineret kateket ved Trinitatis Kirke i Fredericia, men virkede kun kort tid der, da han allerede i marts 1832 blev sognepræst i Lunde ved Odense, fra hvilket embede han 1840 forflyttedes til Kerteminde og Drigstrup, og straks efter blev han provst. Skønt den stærke bølgegang fra den fynske kirkelige opvækkelse, der havde sit udspring fra Kerteminde og omegnen, til Dels havde lagt sig, var det dog af flere grunde stadig et vanskeligt embede, men det synes, at Heiberg har været mand for både som præst og som provst at magte forholdene. I 1855 forflyttedes han til Helsingør som præst ved Skt. Olai Kirke, fra hvilket embede han tog sin afsked 1882; han flyttede da til København. I 1831 blev han gift med Georgia Samsine Rørdam (død 1883), datter af provst Thomas Skat Rørdam i Tølløse. Foruden nogle prædikener og afhandlinger i forskellige kirkelige blade har Heiberg udgivet en biografi af Peder Palladius (1840), ligesom han, der under sin virksomhed på Fyn havde god lejlighed til at benytte arkiverne i Odense, 1852 udgav en levnedsbeskrivelse af Thomas Kingo. Da manuskriptet til Palladius' Visitatsbog var genfundet på det Kongelige Bibliotek, var Heiberg vel, som Palladius' biograf, selvskreven til at udgive dette mærkelige værk; det skete 1867 på forlag af Samfundet til den danske Litteraturs Fremme, men da denne udgave ikke i alle retninger tilfredsstillede, besørgede samfundet 1872 en ny udgave (ved Svend Grundtvig).

Kilder 

 

Provster fra Danmark
Kirkehistorikere fra Danmark
Danskere i 1800-tallet
Personer fra Ringsted
Arve Christian Linde
Artikler fra 1. udgave af Dansk biografisk leksikon
Betakaroten

Betakaroten, β-karoten (C40H56), er en terpenoid og antioxidant som er et forstadie til A-vitamin (provitamin A). Betakaroten findes i grøntsager såsom gulerødder og grønkål.

Kulbrinter
Vitaminer
Terpener og terpenoider
Raufoss Station

Raufoss Station (Raufoss stasjon) er en jernbanestation på Gjøvikbanen i Raufoss i Oppland fylke i Norge. Stationen består af et spor med perron og en stationsbygning opført efter tegninger af arkitekten Paul Armin Due. Stationen ligger 111 km fra Oslo S som sidste stop på Gjøvikbanen før endestationen Gjøvik, 12 km derfra.

Stationen blev etableret som Raufossen 23. december 1901 og fik sit nuværende navn 28. november 1902. Oprindeligt havde den status som holdeplads, men den blev opgraderet til station 1. juli 1910

Litteratur

Eksterne henvisninger 

Stationer på Gjøvikbanen
Etableret i 1901
Jernbanestationer i Oppland
Richard Simmons

Milton Teagle "Richard" Simmons (født 12. juli 1948) er en amerikansk fitness guru og skuespiller.

Eksterne henvisninger

 
 

Personer fra New Orleans
Skuespillere fra Louisiana
Andrew Wyeth

Andrew Newell Wyeth /ˈwaɪ.ɛθ/, (født 12. juli 1917 i Chadds Ford, Pennsylvania, død 16. januar 2009 i Chadds Ford, Pennsylvania), var en amerikansk maler.

Wyeths favoritmotiv er befolkningen og landskabet omkring hans hjemby Chadds Ford i Pennsylvania, og motiver fra sommerhusets omgivelser i Cushing, Maine. Hans mest berømte maleri er Christina's World (1948), der er udstillet på Museum of Modern Art i New York.

Andrew Wyeth malede i stilen amerikansk realisme og blev anset som regionalist.

Eksterne links 
 Biografi på Artnet.com
 Omtale af Christina's World på MoMA

Malere fra USA
Bargfeld-Stegen

Bargfeld-Stegen er en by og kommune i det nordlige Tyskland, beliggende i Amt Bargteheide-Land under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Bargfeld-Stegen ligger nordøst for Hamborg, mellem kommunerne Nahe og Elmenhorst ved Bundesstraße 82.

I kommunen ligger ud over Bargfeld-Stegen landsbyerne og bebyggelserne Bargfeld-Rögen, Bornhorst, Gräberkate og Viertbruch, samt godset Stegen.

Eksterne kilder/henvisninger 

  
 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Delingsdorf

Delingsdorf er en by og kommune i det nordlige Tyskland, beliggende i Amt Bargteheide-Land under Kreis Stormarn i den sydøstlige del af delstaten Slesvig-Holsten.

Geografi 
Kommunen ligger mellem byerne Ahrensburg og Bargteheide omkring 22 kilometer nordøst for Hamborg.

Eksterne kilder/henvisninger 

  
 Kommunens websted 
 Statistikamt Nord – Bevölkerung der Gemeinden in Schleswig-Holstein 4. Quartal 2014  (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Præfiks (flertydig)

Præfiks har flere specialiseringer:
 Præfiks - hovedbetydning
 SI-præfiks
 Binært præfiks
 Præfiks (talord)

Se også 
 Suffiks
 Infiks
Gerber-fil

En Gerber-fil er et filformat som anvendes af maskiner ved produktion af printkort for at skabe mønsteret af de elektriske forbindelser som fx ledningsbaner, via, og flader til at lodde komponentben (pads). Yderligere indeholder filen information om borehuller og fræsning af det færdige printkort.

Disse filer skabes af EDA-software til printkortlayout som fx KiCad, og sendes herefter til fabrikanter som henter filerne ind i de rette maskiner for hver trin af produktionsprocessen. Filerne kan endda skrives ud på fx laserprintere på transparente media.

Gerber-filformatet udvikledes af Gerber Systems Corp. Gerber filformatet ejes nu af Ucamco, tidligere Barco ETS.
Ucamco fremhæver revideringer af specifikationen fra tid til anden.

Den nuværende Gerber specifikation for et filformat er revision I1 fra december 2012. Gerber specifikation kan frit hentes fra Ucamco.

Det findes to versioner:
 Extended Gerber, eller RS-274X, anvendes almindeligvis i dag.
 Standard Gerber, den tidigere version var en delmængde af EIA RS-274-D NC-standarden. Den er forældet og erstattes af RS-274X.

Kilder/referencer

Eksterne henvisninger 
 Gerber File Format Specification, och olika artiklar om formatet

Grafiske filformater
Elektronik
Automatik
Dave Eggers

Dave Eggers (født 12. marts 1970 i Chicago i Illinois, USA) er en amerikansk forfatter.

Biografi 

Eggers voksede op i Lake Forest, Illinois og tog en uddannelse ved University of Illinois at Urbana-Champaign. Han begyndte sin karriere som redaktør af Salon.com og grundlagde Might magazine. Han bor i San Francisco og er gift med Vendela Vida, som han i oktober 2005 fik en datter sammen med.

Karriere 

Eggers' første bog var hans egne memoirer med skønnlitterære træk, Et hjertegribende værk af overvældende genialitet (A Heartbreaking Work of Staggering Genius) (2000). Bogen beskriver, hvordan Eggers påtager sig ansvaret for at opdrage sin yngre bror, da deres forældre pludselig var døde indenfor en kort periode. Memoirerne indeholder fiktive elementer, hvilket skabte en del debat og som gjorde ham til et litterært stjerneskud meget hurtigt. I 2002 udgav han sin første roman, I skal mærke vores hastighed (You Shall Know Our Velocity). Dave Eggers har også udgivet en samling af noveller, Så sultne vi er. I 2008 udkom Hvad er dette hvad (What Is The What: The Autobiography of Valentino Achak Deng).
Eggers er grundlægger af McSweeney's, et litterært magasin som udkommer fire ganger om året. Der findes også et mindre forlag med samme navn.

Eggers er lærer ved stiftelsen «826 Valencia», den første av en række skoler som lærer unge borgere i USA at skrive.

Bibliografi 

 Et hjertegribende værk af overvældende genialitet, (Gyldendal 2000)
 I skal mærke vores hastighed, (Gyldendal 2004)
 Teachers Have It Easy: The Big Sacrifices and Small Salaries of America's Teachers, (2005)
 Så sultne vi er, (Gyldendal 2006)
 Hvad er dette hvad, (Gyldendal 2008)

Eksterne lenker 

 
 Detaljert bibliografi 
 Intervju på The Onion AV Club  
 Timothy McSweeney's Internet Tendency  
 Litteraturhuset i Oslo 29. mai 2008 

Forfattere fra USA
Personer fra Chicago
Postmoderne litteratur
Haukr Erlendsson

Haukr Erlendsson (født ca. 1265, død 1334) var en islandsk lovsigemand, der huskes for at have efterladt sig håndskriftet, der nu kaldes Hauksbók, indeholdende blandt andet afskrifter af sagaer, Algorismus, der er en nordisk skrift om matematik, samt Völuspá. Han var gift med Steinunn (død 1361), datter af Óli Svarthǫfðason.  

Deres børn var 
 Erlend Hauksson, der gjorde tjeneste som lovsigemand.
 Jórunn Hauksdatter, som i 1343 blev valgt og i 1344 viet (under navnet Agnes) til abbedisse for Kyrkjubør kloster. 

Hauks mor hed Jórunn. Far til Hauk og hans søster Valgerd var lovsigemand i det nordvestlige Island Erlend Ólafsson "den Stærke" (død 1312); deres farmor var Valgerd, datter af Ragnhild Borksdatter og præsten Flose. Ellers er Hauk ikke så optaget af sin fars familie; muligvis har Erlend været af norsk æt, da han forstod sig godt med de norske myndigheder. Hauk nævner heller ikke sin morfar; i stedet følger han sin æt tilbage til landnamsmændene gennem sin mormor.  

Det findes ingen sikre kilder på hvornår Haukr Erlendsson blev født, men han blev lovsigemand på Island i 1294 sunnan ok austan, dvs. i syd og øst. I Norge omtales han som lovsigemand i 1302. Her gjorde han det godt under kong Håkon 5. Magnusson og blev udnævnt til ridder i 1306, hvorefter han kunne benævne sig "hr. Hauk". I 1308 stiftede han et hospital for gejstlige på Gaulverjabør på Island sammen med biskop Arni Helgason. 1309 blev han medlem af rigsrådet. Han fulgte kongen til Nidaros i 1313 for at deltage i en kongelig opnævnt domskommission. I 1318 og 1319 oppholdt han seg tidvis i Oslo, hvor han i juni 1319 var blandt dem, der underskrev overenskomsten om valget av Magnus Eriksson til norsk konge.  Året efter deltog Hauk ved rigsmødet i Bergen som repræsentant for Island. Frem til 1322 var han tilsluttet Gulatinget med fast bopæl i Bergen, hvor han ejede bygården Audunsgården ved Stranden,  indtil han solgte den til kongen i 1318. 

Hauk må have været kendt som en gavmild mand, for Finnur Magnusson skriver, at en kostbar gave, skænket af en anset mand, netop efter Hauk blev kaldt Hauksnautr (= Hauks vennegave).

Noter 

Forfattere fra Island
Jamie-Lee Kriewitz

Jamie-Lee Kriewitz (* 18. marts 1998 i Springe) er en tysk pop sanger. Den 17. december 2015 vandt hun den femte sæson af sangtalent showet The Voice of Germany (Tysklands Stemme). Med titlen Ghost (Spøgelse) vandt hun Tysk Melodi Grand Prix og repræsenterede Tyskland den 14. maj 2016 i finalen i Stockholm, hvor hun fik en 26. og sidste plads. Siden udgivelsen af hendes første album optræder hun som Jamie-Lee.

Eksterne henvisninger 

Popsangere
Sangere fra Tyskland
Deltagere ved Eurovision Song Contest 2016
Tysklands Eurovision Song Contest-deltagere
Elmenhorst (Stormarn)

Elmenhorst er en by og kommune i det nordlige Tyskland, beliggende i Amt Bargteheide-Land under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Elmenhorst ligger ved Bundesstraße 75 (Hamborg – Lübeck) mellem Bargteheide og Bad Oldesloe, omkring 23 kilometer nordøst for Hamborg.

Eksterne kilder/henvisninger 

  
 [www.bargteheide-land.eu/cms/elmenhorst/ Kommunens side ] på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014  (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Færgevejen (Sjællands Odde)

Færgevejen er en tosporet omfartsvej der går uden om Havnebyen på Sjællands Odde.

Vejen er en del af primærrute 21 der går imellem København og Odden Færgehavn, og åbnede den 11. december 2000. Den blev anlagt for at få trafikken til Odden færgehavn uden om byen, så byen ikke blev belastet af for meget færgetræk.

Omfartsvejen starter i Oddenvej, og føres derefter mod vest, vejen går syd om Havnebyen, og passerer Skoletoften, og ender til sidst i Oddenvej igen.

Sjællands Odde
Omfartsveje i Danmark
Bygninger, konstruktioner og anlæg i Odsherred Kommune
Sandbox

Et sandbox spil (dansk: sandkasse), er et videospil med et gameplay-element, der giver spilleren en stor grad af kreativitet at interagere med, normalt uden forudbestemt mål, eller alternativt med et mål, som spilleren sætter for sig selv. Sådanne spil kan mangle ethvert formål og omtales nogle gange som ikke-spil eller softwarelegetøj. Sandbox-spil er ofte et resultat af, at disse kreative elementer er inkorporeret i andre genrer og giver mulighed for fremspirende gameplay. sandbox-spil forbindes ofte med et open world koncept som giver spilleren bevægelsesfrihed og progression i spillets verden. Udtrykket "sandbox" stammer fra naturen af en sandkasse, der lader børn skabe næsten alt, hvad de vil i den.

Fremstilling af computerspil
Robert Henri

Robert Henri (født 24. juni 1865 i Cincinatti, død 12. juli 1929) var en amerikansk maler.

Henri uddannede sig i Paris i perioden 1888–1891, hvor han blev påvirket af den europæiske realistiske tradition, særskilt af Édouard Manet. Da han kom tilbage til hjembyen Philadelphia, var han overbevist om, at det var således kunstnerne burde male. Han havde et nært samarbejde med avistegnerne George Luks, Everett Shinn, John Sloan og William Glackens, og tilsammen udgjorde de kernen i kunstnersammenslutningen The Eight, og senere i Ashcan School.

Et af Henris hovedværker er West 57th Street, New York (1902, University Art Gallery, Yale). Han var også en dygtig portrætmaler. Han spillede en betydelig rolle som organisator og lærer ved modernismens gennembrud i USA.

Galleri

Kilder

Litteratur

Eksterne links 

 Værker af Robert Henri på Athenaeum 

Malere fra USA
Horne Land

Horne Land eller Horneland er en ca. 35 km² stor halvø der vest for Fåborg på det sydvestlige Fyn i Faaborg-Midtfyn Kommune stikker ud i Lillebælt. Mod nord og nordvest ligger Helnæs Bugt og Sønderfjord går mod øst ind til bunden i Horne Krog. Mod øst ligger Fåborg Fjord og mod syd Lyø Krog. Det er et  bakket morænelandskab, der fra den centrale del af halvøen, med det højeste punkt Mormis Høj (60 moh.), skråner ud mod kysterne, der flere steder er præget af et ubevokset marint forland og oddedannelser, der har dannet de tre nor, Alne Nor mod nord, Bøjden Nor  mod vest og Noret ved Dyreborg mod syd.  På halvøen ligger landsbyerne Bjerne, Bøjden og Horne samt hovedgården Hvedholm Slot. Fra Bøjden er der færgeforbindelse til Fynshav på Als, med en overfartstid på 50 minutter

Eksterne kilder og henvisninger

 Horne Land  Landskabskarakterbeskrivelse og -vurdering område nr. 47 på fmk.dk
 Landskabskarakterområde nr. 47 Horne Land  fmk.dk

Lokaliteter i Faaborg-Midtfyn Kommune
Fyn
Halvøer i Danmark
Christian Giedde

Christian Giedde, (født i Kville i 1639, blev begravet i København i 1705). 
Bohuslän tilhørte Sverige fra 1658, Christian Giedde Tjente først som musketer i Sverige i 3 år. 
Han var så kornet i Polen hos hertugen af Kurland, stadig sandsynligvis som officer, til ca. 1674, og han menes på denne tid at blive gift med Anna Margrethe Charlotte von Geijder, født på Øsel i 1648, død på Kobberstad på Toten efter 1736. Hendes far var kommandant på Øsel, Carl Christian von Geijder, av kurlandsk adel, hendes mor Charlotte von Vietinghoff. 

På rejsen hjem fra Kurland besøgte Christian Giedde sin bror Jakob Giedde, på Gotland. Denne har muligvis kunnet fortælle om bedre tjeneste forhold i Danmark, for Christian Giedde trådte så i dansk tjeneste. Etter 1 1/2 års tjeneste i den gamle danske garde, blev han af kong Christian 5, overflyttet til den kongelige danske livgarde til hest. I 1693 blev han Ritmester, tituleret Oberstløjtnant. Han fulgte kong Christian 5. i en række felttog mod kong Carl den 2. af Sverige (må havde været Karl 11. af Sverige)??

Fordi han var på god fod med kongen blev mange misundelige og fjendtlige overfor ham, og for at styrte ham i unåde, satte man ham på en meget vanskelig og farlig post. Han fik til opgave at stoppe urolighederne på Møen, hvor bønderne havde gjort oprør. Han lykkedes imidlertid med at få folk i tale, og at få oprøret i ro, noget der, gjorde ham så populær hos menigmand, at kongen blev anmodet om, af bønderne, at gøre han til Amtmand på Møen.

Kong Frederik 4. skal ha’ gjort han til oberst og kommandant på Møen, lige før hans død; I følge et brev fra hans enke til kongen! Han døde imidlertid som ritmester. De fik fire børn.

Se også 
Samuel Christoph von Plessen

Kilder 

Christian
Pusjkinmuseet

Pusjkinmuseet (; ; ) er det største museum for europæisk kunst i Moskva. Museet ligger på Volkhonk ulitsa i den Centrale administrative okrug, lige overfor Kristus Frelserens Katedral. Den internationale musikfestival Svjatoslav Rikhters Decembernætter har været afholdt i Pusjkinmuseet siden 1981.

Museets samling 
Tsvetaevs drøm blev realiseret, da museet åbnede dørene for offentligheden i 1912. Den oprindelige samling bestod af kopier af romerske skulpturer og mosaikker, Moskva-papyrussen, Wenamun-rejsebeskrivelsen og mumieportrætter erhvervet fra egyptologen Vladimir Golenisjtjev. Senere blev tilføjet vestlig kunst af de impressionistiske- og postimpressionistiske kunstnere, bl.a. fra Eremitagen som van Goghs (La Vigne Rouge), Gauguin, Picasso, Dufrénoy, Derain og Matisse.

Galleri

Eksterne henvisninger 

 Museets officielle hjemmeside

Kunstmuseer i Rusland
Bygninger, konstruktioner og anlæg i Moskva
Etableret i 1912
Bruneis distrikter

Brunei er opdelt i fire distrikter (daerah):

Distrikterne er opdelt i otte og tredive mukim ("provinser").

Distrikter
Distrikter
Lange

Langen (Molva molva), også kaldet almindelig lange, men i folkemunde kendt som "Havets Ål", er en stor art af torskekvabbefamilien. Det er en saltvandsfisk, der lever i Atlanterhavet omkring Island, Færøerne, de Britiske Øer, langs hele den vesteuropæiske kyst, heriblandt ind i Kattegat, samt ind imellem langs Newfoundlands kyst, foruden i det vestlige af Middelhavet. Som navnet antyder er det en lang, slank fisk, som kan blive op til to meter lang. De udvoksede eksemplarer lever typisk på ret dybt vand, fra 100 meter og dybere, mens de yngre eksemplarer lever på mere lavvandede områder.

Langen er en spisefisk, der kan bruges på samme måde som torsken, både i fersk, saltet og tørret form (bl.a. som ludfisk). Saltet rogn fra langen anses for at være en delikatesse i Spanien, hvor den kendes som huevas de maruca.

Noter

Eksterne henvisninger 

 Molva molva på itis.gov
 Molva molva på fishbase.org

Torskefisk
William Glackens

William James Glackens (født 13. marts 1870 i Philadelphia, Pennsylvania, død 22. maj 1938 i Westport, Connecticut), var en amerikansk maler, der var eksponent for den amerikanske realisme. Han var en af grundlæggerne af de amerikanske kunstnersammenslutninger The Eight og Ashcan School.

Glackens var en af dem, der banede vej før det socialrealistiskte maleri i USA. Han er frem for alt kendt for sine skildringer af gadeliv og middelklassens byliv.

Sideløbende med sin karriere som kunstmaler tegnede Glackens for en række aviser i Philadelphia og i New York.

Galleri

Kilder

Eksterne links 

Malere fra USA
Personer fra Philadelphia
Laurie Anderson

Laura Phillips "Laurie" Anderson (født 5 juni, 1947) er en amerikansk eksperimenterende performance kunstner, komponist, musiker og skuespiller, der spiller violin og keyboard og synger i en række eksperimenterende musik og kunst rock stilarter. Hun var oprindeligt uddannet som billedhugger. Anderson opførte sit første stykke performance-kunst i slutningen af 1960'erne. Op gennem 1970'erne optrådte hun med en lang række forskellige performances. Hun blev kendt uden for kunstens verden i 1981, da hendes single "O Superman" blev nummer to på den britiske hitliste. Hun har også medvirket i og instrueret 1986-koncert film Home of the Brave.

Anderson er en pioner inden for elektronisk musik og har opfundet flere instrumenter, som hun har brugt i sine indspilninger og performancekunst. I 1977 skabte hun en bånd-bue violin, der bruger indspillede magnetiske bånd på buen i stedet for hestehår og et magnetisk tonehoved i stolen. I slutningen af 1990'erne, udviklede hun en talende stang, en 1.8 meter lang MIDI controller, der kan få adgang til og kopiere lyde.

I 2015 lavede Laurie Anderson film-essayet Heart of a Dog, som bl.a. blev nomineret til en Guldløve ved Venedig Filmfestivalen.

I 1992 blev Anderson kæreste med Lou Reed. De blev gift i 2008 og levede sammen til hans død i 2013.

Diskografi

Studie albums

Spoken word-album 
 The Ugly One with the Jewels (1995)
 Heart of a Dog (Soundtrack) (2015)

Live albums 
 United States Live (box set) (1984)
 Live in New York (2002)

Opsamlingsalbum 
 Talk Normal: Laurie Anderson Anthology (2000)

Singler 
 "O Superman" (1981) No. 2, UK; (Vl) Nej 19; IRL No. 11; NL Nej 10; NZ No. 21
 "Big Science" (1981)
 "Sharkey' s Day" (1984)
 "Language is a Virus" (1986)
 "Strange Angels" (1989)
 "Babydoll" (1989) No. 7 OS Moderne Rock
 "Beautiful Red Dress" (1990)
 "In Our Sleep" (1994)
 "Big Science 2" (2007) 
 "Mambo and Bling" (2008)
 "Only en Ekspert" (2010)

Film 
 "Home of the Brave" koncertfilm, 1986
 "Heart of a Dog" 2015

Bibliografi 
 United States (HarperCollins, 1984) 
 Empty Places (A Performance) (Harper Perennial, 1991) 
 Stories from the Nerve Bible: A Twenty-Year Retrospective (HarperCollins, 1994) 
 Dal vivo (Fondazione Prada, 1999) 
 Night Life (Edition 7L, 2007)

References

Eksterne henvisninger 
 
 
  
 Some Notes on Seeing: The Waters Reglitterized  Af Laurie Anderson til en udstilling 2005
  
  
 Heart of a Dog, filmens hjemmeside.

Komponister fra USA
Kurunegala

Kurunegala (, ) er en by i det centrale Sri Lanka med et indbyggertal (pr. 2011) på cirka 30.000. Byen er hovedstad i distriktet af samme navn. Kurunegala ligger 42 km fra Kandy og 94 km fra Colombo. Majoriteten af Kurunegalas befolkning er singalesisk (20.874 ud af 30.000 personer), og den meste udbredte religion i Kurunegala er buddhisme.

Eksterne henvisninger 

Byer i Sri Lanka
École nationale supérieure de techniques avancées Bretagne

École nationale supérieure de techniques avancées Bretagne er et fransk ingeniør-institut tilknyttet Groupe ENSTA.

Instituttet blev oprettet i 1971 (École nationale supérieure des ingénieurs des études et techniques d'armement) og har i dag omkring 900 studerende.

Uddannelsesinstitutioner i Frankrig
Tekniske universiteter
Højres Fond

Højres Fond stiftedes i 1883 som et finansieringsorgan for partiet Højre. I forbindelse med stiftelsen af Det Konservative Folkeparti blev den gamle fond i efteråret 1915 ophævet, og erstattet af Den Konservative Fond. Allerede i 1918 viste det reorganiserede parti sig ikke at omfatte alle konservative grupper, og Højres Fond blev genstiftet som en uafhængig fond uden tilknytning til partiet. Siden har fonden med privat indsamlede midler bl.a. støttet forsvarssagen, det danske mindretal i Sydslesvig og kampagner for at hindre grundlovsændringer i 1939 og 1953. Desuden har man "finansieret anerkendte historiske og videnskabelige værker om den samfundsmæssige udvikling i Danmark fra 1864 til 1901 med den hensigt at påvise, at Danmark dengang blev styret med forstand og ansvarsbevidst af de gamle højreregeringer". Den sidstnævnte opgave førte til, at professor Hans Chr. Johansen i 1962 for fonden skrev "Den økonomiske og sociale udvikling i Danmark 1864—1901". 

Jack G. Westergaard var i en længere årrække formand for fonden. Den nuværende formand er godsejer Claus de Neergaard til Gunderslevholm.

Fonde fra Danmark
Etableret i 1883